ÚRAD VLÁDY SLOVENSKEJ REPUBLIKY
                Sekcia vládnej legislatívy

							         	Na rokovanie vlády SR
                                                                               	Dňa 22. februára 2006
                                                                               	 K materiálu č. 3508/2006
							         	K bodu č. 27

S T A N O V I S K O
 
k návrhu zákona o zvýšení výsluhových dôchodkov zo sociálneho zabezpečenia policajtov a vojakov v roku 2006 – k novému zneniu

I.

   	Návrh zákona o zvýšení výsluhových dôchodkov zo sociálneho zabezpečenia policajtov a vojakov v roku 2006 na rokovanie vlády Slovenskej republiky predkladá minister vnútra Slovenskej republiky Martin Pado na základe Plánu legislatívnych úloh vlády SR na rok 2006.

II.

Cieľom predkladaného návrhu zákona je zvýšiť výsluhové dôchodky policajtov a vojakov v súlade s § 68 ods. 3 a 4 zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov.

Predkladateľ uvádza, že návrh zákona nebude mať priamy dopad na štátny rozpočet. Zvýšenie dôchodkov sa má hradiť z osobitných účtov jednotlivých rezortov, v ktorých pôsobnosti sa toto zvýšenie navrhuje uskutočniť. Predkladateľ uvádza, že návrh zákona bol vypracovaný v spolupráci s ministerstvom obrany s tým, že jeho obsah bol konzultovaný aj s rezortmi, v pôsobnosti ktorých sa dôchodky majú zvyšovať. 

Predkladateľ uvádza, že návrh zákona je v súlade s Ústavou SR, s právom EÚ a s medzinárodnými zmluvami a inými medzinárodnými dokumentmi, ktorými je Slovenská republika viazaná.

III.

Legislatívna rada vlády SR prerokovala predmetný návrh zákona na svojom zasadnutí dňa 20. februára 2006 a odporučila návrh zákona predložiť na rokovanie vlády SR v novom znení, v ktorom budú zapracované jej pripomienky.

IV.

Sekcia vládnej legislatívy Úradu vlády Slovenskej republiky konštatuje, že v novom znení návrhu zákona o zvýšení výsluhových dôchodkov zo sociálneho zabezpečenia policajtov a vojakov v roku 2006 sú všetky pripomienky Legislatívnej rady vlády Slovenskej republiky (3 pripomienky) zapracované.

Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh zákona o zvýšení výsluhových dôchodkov zo sociálneho zabezpečenia policajtov a vojakov v roku 2006 schváliť. 

Bratislava 21. februára 2006
Vypracoval: V. Vázal

              Štefan  G r m a n
           		    generálny riaditeľ
	                                                            sekcie vládnej legislatívy